                                               dom
afsagt den 7. maj 2015 af vestre landsrets 15. afdeling (dommerne hans-jørgen nymark
beck, chr. bache og jette f. skole (kst.)) i ankesag
v.l. b–0140–14
fjerritslev fjernvarmeværk a.m.b.a.
(advokat mogens kjær, løgstør)
mod
jammerbugt forsyning a/s
(advokat mads kobberø, vejle)
retten i hjørring har den 7. januar 2014 afsagt dom i 1. instans (rettens nr. bs 8-1948/2011).
påstande
for landsretten har appellanten, fjerritslev fjernvarmeværk a.m.b.a. (fjernvarmeværket),
påstået frifindelse, subsidiært betaling af et mindre beløb.
indstævnte, jammerbugt forsyning a/s (forsyningen), har gentaget sin påstand for byretten,
subsidiært nedlagt påstand om stadfæstelse.
supplerende sagsfremstilling
for landsretten er fremlagt nye bilag, herunder et beslutningsreferat vedrørende et møde den
16. maj 2006 i sammenlægningsudvalget jammerbugt kommune vedrørende bl.a. afsætning
af slam til landbrug, et tilbud af 12. januar 2009 fra hededanmark a/s om håndtering og
nyttiggørelse af spildevandsslam og en kontrakt vedrørende modtagelse af spildevandsslam af
15. august 2011 mellem forsyningen og en landmand.
                                             - 2 -
der er endvidere fremlagt 2 redegørelser fra 2014 fra forsyningen om henholdsvis
slamanalyser mm. og slamdisponering 2008.
til brug for ankesagen har skønsmanden, morten steen sørensen, den 6. november 2014
afgivet en supplerende skønserklæring.
forklaringer
kenny lundtoft, peter lauesen, claes borg, jesper hansen og skønsmanden, morten steen
sørensen, har afgivet supplerende forklaring for landsretten.
kenny lundtoft har supplerende forklaret, at man tidligere brugte et keramisk filter, der
virkede, men var for dyrt. det efterfølgende anlæg havde problemer med gips, men ikke med
rensningseffekten. man kunne bruge det gamle anlæg som back up. der har ikke på noget
tidspunkt været problemer med rensningen i forhold til cadmium. fjernvarmeværket har ikke
fået påbud på grund af for høje værdier. de manglende prøver i en periode var en fejl. han
spulede alle ledninger, da man fik påbud om at tage prøver fra den fælles brønd. han har ikke
set alarmerende prøver efterfølgende. der har ikke været overløb i den omtvistede periode.
overløb skulle i givet fald fremgå af loggen, og det er ikke tilfældet. hvis der sker overløb,
vil spildevandet i dag blive pumpet tilbage i anlægget. man har ikke forud for sagen forholdt
sig til, hvad der kunne være af problemer i de andre delstrømme end den med kondensat. de
høje værdier, der blev omtalt i kommunens brev om de manglende prøver, kan skyldes
forskellige forhold. man forsøgte at løse problemet ved at købe et nyt anlæg. han kan ikke
forklare de senere overskridelser af grænseværdierne.
peter lauersen har supplerende forklaret, at der blev udbragt slam til landbrug fra de to andre
rensningsanlæg og det kunne også være sket med slammet fra fjerritslev. man leverer mest
om efteråret. der var i foråret 2009 ingen aktuel aftale om slam til landmænd. der kan være
to års produktion på pladsen. man havde ikke før 2009 haft problemer med cadmium, heller
ikke på de 2 andre rensningsanlæg. det har heller ikke været tilfældet efter 2011. der var
ikke andre kendte kilder til cadmiumudledning end fjernvarmeværket. kravet på dækning af
forbrug af egen tid angår ham selv samt andre medarbejdere. tallet er lavt sat. der forsvinder
en del cadmium fra rensningsanlægget gennem vandet, og mængden vil forøges med en øget
                                               - 3 -
tilførsel. der er ikke krav til målinger af vandet, og han kan derfor ikke angive størrelser. man
har tilstræbt at følge reglerne om prøveoptagelse, og man har ikke fået påtaler fra
myndighederne. målingen på 96 mg cd/kg den 17. december 2008 gav ikke anledning til
yderligere, idet slammet godt kunne udbringes. man fandt ikke anledning til at fjerne det parti
fra 2008, der kom tilbage. man arbejder med slammet på samme måde som andre
rensningsanlæg.
claes borg har supplerende forklaret, at slammet har en grødagtig konsistens. spildevandet er
30-40 dage gammelt, når det kommer ud som slam. typisk foreligger resultatet af prøverne
efter 14 dage. han kender ikke til anlæg, der har sektionerede pladser. man har ikke flytbare
skillevægge. foreholdt sin forklaring for byretten har han forklaret, at man nok godt kunne
have foretaget en separering ved at placere et parti i et hjørne af pladsen. alle prøver og
analyser tages af eurofins, der er danmarks største virksomhed på det marked. genanalyser
bygger på prøver taget ude på pladsen. normalt ligger resultatet på linje med den oprindelige
analyse. forsyningen indgik ikke aftale med hededanmark, der skulle have mere for at køre
slam til tyskland, end det der faktisk blev betalt. hededanmarks tilbud gik på hele
kommunen, og det var ikke attraktivt. det havde ikke i efteråret 2009 været et problem at få
afsat slammet til udbringning i landbrug. fjernvarmeværkets egne undersøgelser bygger alene
på den ene af flere delstrømme af spildevand. fra oktober 2008 til september 2009 var der for
det meste tale om overskridelser af grænseværdien hos fjernvarmeværket efter dettes
egenkontrol. prøveresultaterne tager dog ikke højde for den samlede årlige udledning. han
ved ikke, hvorfor resultatet af genanalysen i 2009 først forelå i oktober. genanalysen omfatter
nok 20 prøver fra pladsen. analysen fra den 21. december 2009 er en normalanalyse taget ved
afvandingen. dette parti slam kunne først køres ud i april. man skulle nok have taget flere
prøver efter målingen på 96 mg cd/kg. man kørte ca. 869 tons til tyskland i december 2009.
det skete, som han husker det, inden man fik analysen den 21. december 2009
jesper hansen har supplerende forklaret, at man, efter at sagen kom op, har arbejdet med at
finde en bedre rensningsmetode. det har givet nogle udfordringer, men de er formentlig løst.
det har dog ikke været muligt at kortlægge spildevandstrømmene godt nok til, at man kan
forlade sig på en måling alene af processpildevandet, som ville være det normale. under det
gældende påbud er fjernvarmeværket udsat for et strengere regi end under en
spildevandstilladelse, fordi man ser på hvert enkelt prøveresultat for sig. mindre
                                              - 4 -
overskridelser giver dog ikke anledning til indskriden. etableringen af nye kedler gav sig
tilsyneladende udslag i øget cadmiumforekomst. inden sagen kom op, havde man indtryk af,
at fjernvarmeværket levede op til kravene. det var uforklarligt, at der kunne forekomme så
alarmerende tal som ved prøverne fra den fælles brønd i 2010. det måtte skyldes, at der skete
udledning fra fjernvarmeværket, som ikke blev registreret i processpildevandet. der måtte
således være en anden kilde til udledningen end processpildevandet, og kilden måtte findes på
fjernvarmeværket. denne tilstand stod på gennem et års tid. det er i dag nok lykkedes at få
løst problemet. der er nu overvejelser om at sætte grænseværdien op i en kommende
tilladelse.
skønsmanden, morten steen sørensen, har supplerende forklaret, at tallet i spørgsmål l er et
gennemsnitstal for foretagne målinger, mens tallet i spørgsmål j er en grænseværdi. en
væsentlig del af den cadium, der tilføres rensningsanlægget, stammer fra husspildevand og
den almindelige baggrundsbelastning. udledning af cadmium kan stamme fra aske fra en
brændeovn eller vand fra veje. toiletvand og regnskyl kan i høj grad påvirke prøverne i
retning af en større koncentration af cadmium. prøverne viser ikke, hvorfra og hvornår
cadmium kommer. den periode, hvor envotherm anlægget anvendtes, er sammenfaldende
med konstateringen af de høje koncentrationer. han er stadig overbevist om, at der har været
en kilde på fjernvarmeværket, hvorfra der er kommet en større mængde cadmium. der er
overensstemmelse mellem prøverne fra kloakhud og de 4 tidsproportionale prøver. kloakhud
optager cadmium og slides med tiden af. blandingsprøver kan påvirkes af enkeltforhold som
fx et stykke afslidt kloakhud. udviklingen i prøverne fra rensningsanlægget kunne have givet
anledning til øget prøvetagning. han mener fortsat, at svaret på spørgsmål 1 står ved magt.
problemet skyldes ikke vandværksvand, da vandværksvand undersøges. problemerne med
gipsdannelse i anlægget kan godt have ført til, at cadmium blev ophobet internt i
fjernvarmeværket og derefter skyllet ud med øgede cadmiumværdier til følge.
procedure
parterne har i det væsentlige gentaget deres anbringender for byretten og har procederet i
overensstemmelse hermed.
fjernvarmeværket har særligt anført, at der ikke er sket skade på miljøet, herunder vand.
                                               - 5 -
miljøerstatningsloven er derfor ikke anvendelig. der er heller ikke sket en skade i
miljøerstatningslovens forstand. muligheden for at køre slam på landbrugsjord er ikke en
interesse, der er beskyttet af loven. det er ikke påvist, at fjernvarmeværket har handlet
uagtsomt. det er ikke godtgjort, at der er årsagssammenhæng mellem fjernvarmeværkets
udledninger og forekomsten af cadmium i slammet på rensningsanlægget. der er efter
skønsmandens oplysninger andre skadesårsager, der må føre til, at erstatningskrav ikke kan
gøres gældende mod fjernvarmeværket. kravet er endvidere i strid med princippet om, at
forurener skal betale, og med det almindelige proportionalitetsprincip. der er ikke lidt et tab,
idet forsyningen som følge af manglende overholdelse af tilsynsbekendtgørelsen aldrig har
opfyldt betingelserne for udbringning af slam på landbrugsjord. det er heller ikke i øvrigt
godtgjort, at der er lidt et tab som påstået.
forsyningen har særligt anført, at udledning af cadmium i en kloakledning er forurening af
vand. der er således grundlag for at pålægge fjernvarmeværket objektivt ansvar. der er
endvidere erstatningspligt efter det skærpede culpaansvar. fjernvarmeværket vidste således
allerede ved opnåelse af tilladelsen i 2004, at der var et cadmiumproblem. man tog ikke et
tilstrækkeligt antal prøver, og der forekom for høje tal. det er uden betydning, at forsyningen
ikke måtte have foretaget et tilstrækkeligt antal prøver, da det står klart, at det forurenede slam
ikke kunne udbringes. det må lægges til grund, at slammet kunne have været bragt ud, hvis
grænseværdien ikke havde været overskredet. der var ikke forud for resultatet af prøven den
23. juni 2009 nogen grund til at separere slammet fra 2008.
landsrettens begrundelse og resultat
også efter bevisførelsen for landsretten tiltrædes det, at det er lagt til grund, at
overskridelserne af grænseværdien for cadmium i slam hos forsyningen skyldtes en
ekstraordinær stor udledning af cadium i spildevandet fra fjernvarmeværket. det må efter en
samlet vurdering af de foreliggende oplysninger lægges til grund, at udledningen i den
pågældende periode har oversteget den tilladte grænseværdi i et omfang, der ikke måtte
forventes eller tåles.
landsretten finder, at udledning af tungmetallet cadmium i kloaksystemet i sådanne mængder
må anses for forurening, der er omfattet af miljøskadeerstatningsloven, idet der er tale om
                                                 - 6 -
forurening af vand, jf. lovens § 1. det forhold, at slammet som følge af for høj forekomst af
cadmium ikke kunne udbringes på landbrugsjord, må anses for en skade som følge af
forureningen.
der findes ikke grundlag for at nedsætte erstatningen som følge af, at forsyningen ikke
foretog tilstrækkelige prøver.
der findes heller ikke grundlag for at undtage den del af slammet, der stammer fra 2008, som
må antages at være håndteret af forsyningen på sædvanlig måde.
herefter og af de grunde, der i øvrigt er anført af byretten, tager landsretten forsyningens
principale påstand til følge.
efter sagens udfald sammenholdt med parternes påstande skal fjernvarmeværket betale
sagsomkostninger for begge retter til forsyningen med i alt 293.357,95 kr. beløbet omfatter
49.560 kr. til retsafgift, 180.000 kr. til udgifter til advokatbistand og 63.797,95 kr. til syn og
skøn, inkl. udmeldelsesgebyr.
beløbet til dækning af udgifter til advokatbistand og syn- og skøn er uden moms, da
forsyningen er momsregistreret. landsretten har ved fastsættelsen af beløbet lagt vægt på
sagens økonomiske værdi og dens omfang, herunder at der har været syn- og skøn i begge
instanser.
                                   t h i k e n d e s f o r r e t:
fjerritslev fjernvarmeværk a.m.b.a. skal til jammerbugt forsyning a/s betale 1.774.319,29
kr. med procesrente af 1.429.622,50 kr. fra den 21. december 2011 til den 20. september 2013
og af 1.774.319,29 kr. fra den 21. september 2013 samt sagens omkostninger for begge retter
med 293.357,95 kr.
det idømte skal betales inden 14 dage.
sagsomkostningerne forrentes efter rentelovens § 8 a.
